C 167 A/4
LV
Eiropas Savienības Oficiālais Vēstnesis
21.4.2022.
4.
KĀ TIKS ORGANIZĒTS KONKURSS
4.1.
Konkursa procedūru pārskats Šis konkurss tiks organizēts šādos posmos: — Pieteikums (sk. turpmāk 4.3.1. punktu). — Datorizēti daudzizvēļu testi: teksta loģiskās analīzes, matemātisko iemaņu un abstraktās domāšanas testi un valodas izpratnes testi (sk.
4.3.2. punktu). — Piemērotības pārbaude (sk.
4.3.3. punktu). — Pārbaudījumi vērtēšanas centrā: pārbaudījumi vispārīgo kompetenču novērtēšanai (problēmsituācijas analīze un uz kompetencēm vērsta intervija) un konkrētās jomas pārbaudījums (sk.
4.3.4. punktu). — Apliecinošo dokumentu pārbaude un kandidātu rezerves sarakstu izveide (sk.
4.3.5. punktu).
Pārbaudījumu izpildes veids (attālināti/klātienē), kā arī citas vajadzīgās ziņas un norādījumi tiks iekļauti uzaicinājuma vēstulē uz pārbaudījumiem.
Attiecībā uz datorizētajiem daudzizvēļu testiem, kā arī problēmsituācijas analīzi kandidātiem ir jārezervē datums, ievērojot EPSO sniegtos norādījumus.
Parasti EPSO piedāvā vairākus datorizēto daudzizvēļu testu datumus un vienu problēmsituācijas analīzes datumu, kurā kandidāti var piedalīties šajos pārbaudījumos.
Rezervācijas un testēšanas posma ilgums ir ierobežots.
Ja pārbaudījumi tiek rīkoti klātienē, EPSO nodrošinās, ka apstākļi, kādos kandidāti kārto šos pārbaudījumus, atbilst ieteikumiem, ko izstrādājušas attiecīgās sabiedrības veselības aizsardzības iestādes (Eiropas Slimību profilakses un kontroles centrs, citas starptautiskās, Eiropas un valstu iestādes). 4.2.
Šajā konkursā izmantotās valodas 4.2.1.
Valodu lietojuma prasības Šā konkursa kandidātam vajadzīgas: a) izcilas (C2 līmenis) vienas no šīm valodām prasmes: igauņu valoda, horvātu valoda, itāļu valoda, nīderlandiešu valoda, poļu valoda, portugāļu valoda.
Šī valoda turpmāk tiks saukta par “1. valodu”; b) pietiekamas (vismaz B2 līmenis) angļu vai franču valodas prasmes.
Šī valoda turpmāk tiks saukta par “2. valodu”.
Iepriekš norādītais prasību minimums attiecas uz katru valodas prasmi (runāšana, rakstīšana, lasīšana un klausīšanās), kas prasīta pieteikuma veidlapā.
Šīs prasmes atbilst Eiropas vienotajā valodu prasmes līmeņa noteikšanas sistēmā prasītajām.
Valodu lietojuma prasībās šajā konkursā ņem vērā asistentu rakstiskās tulkošanas jomā pienākumu specifiku Eiropas Parlamentā, ES Padomē, Eiropas Komisijā, ES Tiesā, Eiropas Ekonomikas un sociālo lietu komitejā un Reģionu komitejā.
Valodas izvēle attiecībā uz 1. valodu atbilst to iestāžu tulkošanas vai tiesību aktu izstrādes nodaļu mērķvalodai, kuru teksti ir jāapstrādā.
Tāpēc asistentiem rakstiskās tulkošanas jomā ir jābūt izcilām 1. valodas prasmēm (C2 līmenis), lai viņi varētu apstrādāt sarežģītus tekstus (daži no tiem ir juridiski teksti), kas ir sagatavoti vai pārtulkoti šajā valodā.
Attiecīgo dienestu apstrādāto dokumentu oriģināli lielākoties ir sagatavotas angļu valodā (piemēram, Eiropas Parlamentā, ES Padomē vai Eiropas Komisijā) vai franču valodā (ES Tiesā).
Atkarībā no iestādes, kas pieņem darbā, veiksmīgajiem kandidātiem, kas pieņemti darbā pēc šā konkursa, būs jāizmanto šie dokumenti, apstrādājot dokumentus 1. valodā.